Nem eus ket bet tro da lenn bannoù-treset Fables (choazh) met dedennet on bet diouzhtu gant romant Peter & Max, nouzon ket mat perak. Senariour Fables en deus bet choant sevel ur romant evit displegañ un tamm un darvoud diazez e bed Fables. Istor Peter & Max a zispleg neuze piv eo an daou vreur-se, petra zo choarvezet er bed a ranko an dud-se techout ha tout-se en ur ginnig ur sell war kontadenn soner flaut Hamelin.  Ul levr fantasy eo met hini skañv, liammet gant kontadennoù hengounel etrevroadel ha hudouriezh hag all. Choarvezout a ra traoù start eveljust hag un tammig politikerezh a zo ivez, met neus ket re.  Savet eo al levr gant ul lodenn o tremen e-kerzh yaouankiz Peter ha Max hag ul lodenn o tremen tamm-pe-damm bremañ en hor bed. A bep eil e vez chabistroù o kontañ an eil lodenn pe eben hag evelse e vez krouet un doare suspens rak diskoulmet e vo an an traoù er fin tout!  Souezhet spontus on bet o verzout em boa echu dija al levr, lennet e vez buan spontus ha laouen e vefen bet o kenderchel un tamm er bed-se. Ouzhpenn-se ez eus un toullad tresadennoù a-hed al levr a zo brav-tre hag a sikour da grouiñ un aergelch kontadenn. Domaj eo ne vefe ket graet-se aliesoch gant levrioù moliach, klotañ a ra mat gant ar bed ha perak e vefe dre ret evit ar vugale?!  Non ket bet kendrechet spontus gant an istorig bannoù-treset a zo er fin tout evit klozañ al levr met bon. Anzav a ran  ez in da glask gouzout hiroch war ar bannoù-treset bremañ ha spi m eus e vo romantoù all gant Willingham er bed-se rak plijus-kenañ e oa hemañ!